OpenLLM-France/wikimedia huggingface dataset:
# Haworthia cooperi var. picturata

Haworthia cooperi var. picturata, és una varietat de Haworthia cooperi del gènere Haworthia de la subfamília de les asfodelòidies.

## Descripció

Haworthia cooperi var. picturata és una petita suculenta sense tija que pot créixer vigorosament fins a formar grans grups. Les seves fulles són arrodonides o rabassudes de color verd groguenc pàl·lid. Les fulles són variables fins i tot a la mateixa roseta. La inflorescència és un raïm simple i laxe que porta unes 20 flors, de les quals quatre poden estar obertes alhora. Les flors són blanques amb tocs rosats i apareixen a finals de primavera i principis d'estiu.

## Distribució i hàbitat

Aquesta varietat creix a la província sud-africana del Cap Oriental. Està molt estesa al sistema de rius Grootrivier que inclou el Kougarivier, el Baviaanskloofrivier i Grootrivier (que significa "gran riu"), una regió dins de les muntanyes del plec del Cap, amb un terreny molt divers a una altitud d'entre 400 i 1 000 m. L'hàbitat està format principalment per penya-segats de gres quarsític orientats al sud (de color clar i de textura llisa), de la Formació Peninsular (Supergrup del Cap). El substrat té moltes cornises, esquerdes i fissures i és ideal per a l'establiment de plantes.

## Taxonomia

Haworthia cooperi var. picturata va ser descrita per (M.B.Bayer) M.B.Bayer i publicat a Haworthiad 16: 65, a l'any 2002.

### Etimologia

Haworthia: nom en honor del botànic britànic Adrian Hardy Haworth (1767-1833).
cooperi: epítet que honora al botànic i explorador de plantes anglès Thomas Cooper (1815-1913) que va recol·lectar plantes a Sud-àfrica del 1859 al 1862.
var. picturata: epítet llatí que significa "com una pintura, variada".

### Sinonímia

* Haworthia gracilis var. picturata M.B.Bayer, Haworthia Revisited: 78 (1999).
* Haworthia picturata (M.B.Bayer) M.Hayashi, Haworthia Study 3: 13 (2000).

## Referències

* ↑ «Haworthia cooperi var. picturata» (en anglès). [Consulta: 30 juny 2021].
* ↑ «Haworthia cooperi Baker var. picturata» (en anglès). SA National Biodiversity Institute (SANBI). [Consulta: 10 març 2022].
* ↑ «Haworthia cooperi var. picturata» (en anglès). World Checklist of Selected Plant Families (WCSP). Royal Botanic Gardens, Kew. Arxivat de l'original el 2021-07-09. [Consulta: 30 juny 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Haworthia cooperi» (en anglès). World of Succulents. [Consulta: 9 febrer 2021].
* ↑ «Dictionary of Botanical Epithets» (en anglès). [Consulta: 30 juny 2021].
* ↑ «Sinònims de Haworthia cooperi var. picturata» (en anglès). World Checklist of Selected Plant Families (WCSP). Royal Botanic Gardens, Kew. Arxivat de l'original el 2021-07-09. [Consulta: 30 juny 2021].

## Enllaços externs

* Imatges fotogràfiques de Haworthia cooperi var. picturata
# Paulică Ion

Paulică Ion (Brăila, Romania 10 de gener de 1983) és un jugador de rugbi romanès, que juga de pilier, i en l'actualitat milita a l'USAP de Perpinyà i és membre de la selecció nacional de Romania. Va començar la seva carrera amb el CSA Steaua Bucureştu, abans de fitxar per a Bath l'any 2007 i posteriorment va jugar pels London Irish. Va jugar cedit als London Welsh la temporada 2012/13 fins que el 20 d'abril de 2013, va anunciar el seu fitxatge per l'aleshores equip del Top 14 nord-català de l'USAP.
Va jugar un partit en la Copa Mundial de Rugbi de 2003, dos a la de 2007 i quatre ala de 2011. També, fou un dels jugadors seleccionats per jugar la Copa Mundial de Rugbi de 2015.

## Referències

* ↑ «Paulica Ion» (en anglès). Ultimate Rugby. [Consulta: 17 novembre 2015].
* 1 2 «[paulica ion leaves bath rugby for london irish read more:///http%3A//www.bathchronicle.co.uk/Paulica-Ion-leaves-Bath-Rugby-London-Irish/story-11333558-detail/story.html Còpia arxivada]» (en anglès). Bath Crhonicle, 11-05-2009 [Consulta: 17 novembre 2015].
* ↑ «Paulica Ion and Watisoni Votu among seven players joining Perpignan» (en anglès). Sky sports, 20-04-2013 [Consulta: 17 novembre 2015].
# Haworthia cymbiformis

Haworthia cymbiformis és una espècie vegetal del gènere Haworthia de la subfamília de les asfodelòidies (Asphodeloideae).

## Descripció

Haworthia cymbiformis és una petita suculenta sense tija amb rosetes de fulles de color verd pàl·lid amb franges longitudinals fosques i puntes transparents. Les rosetes creixen fins a 8 cm d'alçada i 10 cm de diàmetre. Les fulles són carnoses, en forma de barca, fins a 5 cm de llarg i fins a 2 cm d'amplada. Les flors són tubulars, de color blanc a rosa molt pàl·lid amb venes de color verd marronós i apareixen des de mitjans de la primavera fins a principis de l'estiu en inflorescències esveltes de fins a 20 cm d'alçada.

## Distribució i hàbitat

Haworthia cymbiformis és originària de Sud-àfrica (de Port Elizabeth fins a East London, a la província del Cap Oriental, en vessants rocosos al llarg de rius i rierols.

## Taxonomia

Haworthia cymbiformis va ser descrita per Henri August Duval i publicat a Pl. Succ. Horto Alencon. 7, a l'any 1809.

### Etimologia

Haworthia: nom en honor del botànic britànic Adrian Hardy Haworth (1767-1833).
cymbiformis: epítet llatí que significa "en forma de barca".

### Varietats acceptades

* Haworthia cymbiformis var. cymbiformis (varietat tipus)
* Haworthia cymbiformis var. angustata Poelln., Repert. Spec. Nov. Regni Veg. 44: 230 (1938)
* Haworthia cymbiformis var. incurvula (Poelln.) M.B.Bayer, Haworthia Handb.: 124 (1976)
* Haworthia cymbiformis var. obtusa (Haw.) Baker, J. Linn. Soc., Bot. 18: 209 (1880)
* Haworthia cymbiformis var. ramosa (G.G.Sm.) M.B.Bayer, Haworthia Revisited: 60 (1999)
* Haworthia cymbiformis var. setulifera (Poelln.) M.B.Bayer, Haworthia Revisited: 62 (1999)

### Sinonímia

* Aloe cymbiformis Haw., Trans. Linn. Soc. London 7: 8 (1804) (basiònim reemplaçat)
* Catevala cymbiformis (Haw.) Kuntze, Revis. Gen. Pl. 2: 707 (1891).

## Referències

* 1 2 «Haworthia cymbiformis» (en anglès). World of Succulents. Reial Jardí Botànic de Kew, 2020. [Consulta: 5 maig 2021].
* ↑ «Haworthia cymbiformis» (en anglès). Tropicos.org. Missouri Botanical Garden. [Consulta: 5 maig 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 28 juny 2021].
* ↑ «Varietats acceptades en negreta de Haworthia cymbiformis». World Checklist of Selected Plant Families (WCSP). Reial Jardí Botànic de Kew. Arxivat de l'original el 2018-05-21. [Consulta: 5 maig 2021].
* ↑ «Sinònims de Haworthia cymbiformis». World Checklist of Selected Plant Families (WCSP). Reial Jardí Botànic de Kew. Arxivat de l'original el 2021-09-01. [Consulta: 5 maig 2021].
# Haworthia magnifica

Haworthia magnifica és una espècie vegetal del gènere Haworthia de la subfamília de les asfodelòidies (Asphodeloideae).

## Descripció

Haworthia magnifica és una suculenta perennifòlia de creixement lent de fins a 40 cm d'alçada. La seva forma i el seu color marró verdós serveixen per camuflar aquesta planta al sòl. Les fulles són aproximadament triangulars, fins a 3,5 cm de llargada, amb venes longitudinals de color marró pàl·lid o grisencs al llarg de les superfícies superiors i petites dents al llarg de les vores. Les fulles formen una roseta de fins a 8 cm de diàmetre. Les flors són blanques i petites, formant una inflorescència de fins a 40 centímetres d'alçada.

## Distribució

Haworthia magnifica creix a la província sud-africana del Cap Occidental.

## Taxonomia

Haworthia magnifica va ser descrita per Karl von Poellnitz i publicat a Repert. Spec. Nov. Regni Veg. 33: 239, a l'any 1933.

### Etimologia

Haworthia: nom en honor del botànic britànic Adrian Hardy Haworth (1767-1833).
magnifica: epítet llatí que significa "magnífic".

### Varietats acceptades

* Haworthia magnifica var. magnifica (varietat tipus)
* Haworthia magnifica var. asperula (Haw.) Breuer, Alsterworthia Int. 16(2): 6 (2016)
* Haworthia magnifica var. atrofusca (G.G.Sm.) M.B.Bayer, Natl. Cact. Succ. J. 32: 18 (1977)
* Haworthia magnifica var. obserata (Marx) Breuer, Alsterworthia Int. 16(2): 6 (2016)
* Haworthia magnifica var. splendens J.D.Venter & S.A.Hammer, Cact. Succ. J. (Los Angeles) 70: 180 (1998)

### Sinonímia

* Haworthia maraisii var. magnifica (Poelln.) M.B.Bayer, Haworthia Handb.: 131 (1976)
* Haworthia retusa var. magnifica (Poelln.) Halda, Acta Mus. Richnov., Sect. Nat. 4(2): 50 (1997)
* Haworthia mirabilis var. magnifica (Poelln.) M.B.Bayer, Haworthia Update 7(4): 34 (2012)

## Referències

* ↑ «Haworthia magnifica» (en anglès). World of Succulents. Reial Jardí Botànic de Kew, 2020. [Consulta: 5 maig 2021].
* ↑ Bayer, M. Bruce. «"Haworthia Revisited – 18. Haworthia magnifica"» (en anglès). Lawrence. M. Loucka, 2021. [Consulta: 5 maig 2021].
* ↑ «Haworthia magnifica» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-05-07. [Consulta: 5 maig 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ Charters, Michael L. «California Plant Names:Latin and Greek Meanings and Derivations |A Dictionary of Botanical and Biographical Etymology» (en anglès). Calflora. [Consulta: 8 juliol 2021].
* ↑ «Varietats acceptades en negreta de Haworthia magnifica». World Checklist of Selected Plant Families (WCSP). Reial Jardí Botànic de Kew. Arxivat de l'original el 2018-05-21. [Consulta: 5 maig 2021].
* ↑ «Sinònims de Haworthia magnifica». World Checklist of Selected Plant Families (WCSP). Reial Jardí Botànic de Kew. Arxivat de l'original el 2021-05-05. [Consulta: 5 maig 2021].
# Haworthia marumiana var. batesiana

Haworthia marumiana var. batesiana és una varietat de Haworthia marumiana del gènere Haworthia de la subfamília de les asfodelòidies.

## Descripció

Haworthia marumiana var. batesiana és una planta suculenta perennifòlia petita, llisa i de color verd brillant, amb fulles no setoses però arcades. Forma rosetes sense tija agrupades, de fins a 5 cm d'alçada i que pot formar grups força grans. Les seves fulles fan entre 2 a 2,5 cm de llargada, verdes, indistintament tessel·lades sota la superfície, amb venes més pàl·lides; i els marges i la quilla amb dents minúscules.

## Distribució

Aquesta varietat creix a la província sud-africana del Cap Oriental, concretament a Graaff-Reinet.

## Taxonomia

Haworthia marumiana var. batesiana va ser descrita per M.B.Bayer i publicat a Haworthia Revisited: 105, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
marumiana: epítet en honor del científic holandès que va treballar en diferents camps, entre els quals la medicina, la botànica, la geologia, la química i la paleontologia, el Dr. Martinus van Marum (1750 – 1837).
var. batesiana: epítet en honor de l'ornitòleg i botànic estatunidenc que va visitar l'Àfrica occidental i va viure al sud-est del Camerun, enviant exemplars d'història natural al Museu d'Història Natural de Londres, George Latimer Bates (1863-1940).

### Sinonímia

* Haworthia batesiana Uitewaal, Natl. Cact. Succ. J. 3: 101 (1948). (Basiònim/Sinònim substituït)
* Haworthia reticulata subsp. batesiana (Uitewaal) Halda, Acta Mus. Richnov., Sect. Nat. 4(2): 47 (1997).

## Referències

* 1 2 3 «Haworthia marumiana var. batesiana» (en anglès). Llifle - Encyclopedia of living forms. [Consulta: 1r novembre 2021].
* 1 2 «Haworthia marumiana var. batesiana» (en anglès). www.gardentags.com/. [Consulta: 1r novembre 2021].
* ↑ «Haworthia marumiana var. batesiana» (en anglès). Roraima Nursery. [Consulta: 1r novembre 2021].
* ↑ «Haworthia marumiana var. batesiana» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-11-01. [Consulta: 1r novembre 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ Jilemicky, Jakub. «Haworthia marumiana» (en anglès). www.haworthia-gasteria.com. [Consulta: 13 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 23 març 2022].
* ↑ «Sinònims de Haworthia marumiana var. batesiana» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-11-01. [Consulta: 1r novembre 2021].

## Enllaços externs

* Imatge de Haworthia marumiana var. batesiana
# Haworthia marumiana var. reddii

Haworthia marumiana var. reddii és una varietat de Haworthia marumiana del gènere Haworthia de la subfamília de les asfodelòidies.

## Descripció

Haworthia marumiana var. reddii és una planta suculenta perennifòlia i és la varietat compacta més petita del grup marumiana. Prolifera molt i forma fàcilment grans grups. El color de les seves fulles és de verd clar a verd més fosc. Algunes plantes tenen marques i punts translúcids distintius a les fulles i poden variar de mida.

## Distribució i hàbitat

Aquesta varietat creix a la província sud-africana del Cap Oriental, on concretament només se la coneix de diverses localitats prop de la presa Waterdown i prop de Turnstream. Les plantes de Turnstream són semblants a Smith H. lepida de The Fort, que creix més al sud.
En el seu hàbitat, creix als penya-segats orientats al sud.

## Taxonomia

Haworthia marumiana var. reddii va ser descrita per C.L.Scott i publicat a Cact. Succ. J. (Los Angeles) 66: 182, a l'any 1994.

### Etimologia

Haworthia: nom en honor del botànic britànic Adrian Hardy Haworth (1767-1833).
marumiana: epítet en honor del científic holandès que va treballar en diferents camps, entre els quals la medicina, la botànica, la geologia, la química i la paleontologia, el Dr. Martinus van Marum (1750 – 1837).
var. reddii: epítet en honor del Dr. V.B. Reddi.
llatí que significa "verd".

## Referències

* 1 2 3 4 Jilemicky, Jakub. «Haworthia reddii» (en anglès). www.haworthia-gasteria.com. [Consulta: 2 novembre 2021]. «En aquest lloc web la tracten com a espècie»
* 1 2 Jilemicky, Jakub. «Haworthia Revisited – 9. Haworthia cymbiformis |e. var. reddii (Scott) Bayer comb.nov.» (en anglès). www.haworthia-gasteria.com. Arxivat de l'original el 2021-11-02. [Consulta: 2 novembre 2021]. «En aquest lloc web la tracten com a espècie»
* ↑ «Haworthia marumiana var. reddii» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-11-02. [Consulta: 2 novembre 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ Jilemicky, Jakub. «Haworthia marumiana» (en anglès). www.haworthia-gasteria.com. [Consulta: 13 juliol 2021].
* ↑ «Dictionary of Botanical Epithets» (en anglès). [Consulta: 2 novembre 2021].

## Enllaços externs

* Imatges de Haworthia marumiana var. reddii
# Haworthia mirabilis var. triebneriana

Haworthia mirabilis var. triebneriana és una varietat de Haworthia mirabilis del gènere Haworthia de la subfamília de les asfodelòidies.

## Descripció

Haworthia mirabilis var. triebneriana, és una robusta suculenta perennifòlia que pot arribar a fer entre els 35 fins als 50 cm d'alçada. Les fulles tenen espines marginals i algunes plantes tenen tubercles petits a la part posterior de la fulla. Les espines poden variar de groguenc a vermellós. És una espècie que prolifera lentament. La mida de la roseta oscil·la entre els 4 i els 8 cm.

## Distribució i hàbitat

Aquesta varietat creix a la província sud-africana del Cap Occidental, on es produeix des de Caledon a l'oest fins a Swellendam al nord i al sud fins a Bredasdorp i es troba a una altitud de fins als 500 metres. L'àrea de distribució principal és al voltant de Greyton. Només a l'est de la ciutat creix una forma interessant de color verd brillant de triebneriana. Des de l'àrea de Genadendal es va descriure rubrodentata. Al voltant de Mierkraal creixen alguna forma intermèdia de mirabilis i possiblement badia.
En el seu hàbitat, generalment creix en escletxes de roca o en forts pendents entre herba i pedres.

## Taxonomia

Haworthia mirabilis var. triebneriana va ser descrita per (Poelln.) M.B.Bayer i publicat a Haworthia Revisited: 113, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
mirabilis: epítet llatí que significa "meravellós".
var. triebneriana: epítet en honor a W. Triebner.

### Sinonímia

* Haworthia triebneriana var. sublineata Poelln., Repert. Spec. Nov. Regni Veg. 44: 135 (1938). (Basiònim/Sinònim substituït)
* Haworthia mirabilis f. sublineata (Poelln.) Pilbeam, Haworthia & Astroloba: 97 (1983).
* Haworthia sublineata (Poelln.) Breuer, Gen. Haworthia 1: 8 (2010).

## Referències

* 1 2 «Haworthia mirabilis var. triebneriana» (en anglès/francès). Conservatori i Jardí Botànic de Ginebra: Flora africana. [Consulta: 27 juliol 2021].
* 1 2 3 4 5 Jilemicky, Jakub. «Haworthia mirabilis var. triebneriana» (en anglès). www.haworthia-gasteria.com. [Consulta: 27 juliol 2021].
* ↑ «Haworthia mirabilis var. triebneriana» (en anglès). World Checklist of Selected Plant Families (WCSP) Royal Botanic Gardens, Kew. Arxivat de l'original el 2021-07-27. [Consulta: 27 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets. micranthiformis - mitissimus», 2019. [Consulta: 5 maig 2021].
* ↑ «Sinònims de Haworthia mirabilis var. badia» (en anglès). World Checklist of Selected Plant Families (WCSP) Royal Botanic Gardens, Kew. Arxivat de l'original el 2021-07-27. [Consulta: 27 juliol 2021].

## Enllaços externs

* Haworthia mirabilis var. triebneriana
# Haworthia mucronata var. inconfluens

Haworthia mucronata var. inconfluens, és una varietat de Haworthia mucronata del gènere Haworthia de la subfamília de les asfodelòidies.

## Descripció

Haworthia mucronata var. inconfluens és una varietat més gran de Haworthia mucronata. Té un color verd més pàl·lid i les fulles són més erectes. Les fulles tenen marges i puntes translúcids més prominents, en la majoria dels casos sense espines. Les plantes tenen un diàmetre de 4 a 8 cm i solen quedar solitàries.

## Distribució

Aquesta varietat creix a la província sud-africana del Cap Occidental, concretament en una àrea força àmplia, des de Montagu a l'oest fins a Calitzdorp a l'est i fins a Ladismith, on és una planta molt comuna. Les plantes de la zona de Barrydale són diferents, s'assemblen a arachnoidea var. nigricans, però es pot distingir pels seus marges translúcids de la fulla i el seu color més groguenc. A la zona de Montagu creixen formes interessants de plantes com ara mucronata/arachnoidea. A l'est des de Calitzdorp canvia lentament a més verdós var. morrisiae.

## Taxonomia

Haworthia mucronata var. inconfluens va ser descrita per (Poelln.) M.B.Bayer i publicat a Haworthia Revisited: 120, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
mucronata: epítet llatí que significa "punxegut" i fa referència a la forma de la fulla.
var. inconfluens: epítet llatí que significa "que s'uneixen".

### Sinonímia

* Haworthia altilinea f. inconfluens Poelln., Repert. Spec. Nov. Regni Veg. 45: 169 (1938). (Basiònim/Sinònim substituït)
* Haworthia mucronata f. inconfluens (Poelln.) Poelln., Repert. Spec. Nov. Regni Veg. 49: 29 (1940).
* Haworthia inconfluens (Poelln.) M.B.Bayer, Haworthia Handb.: 123 (1976).
* Haworthia habdomadis var. inconfluens (Poelln.) M.B.Bayer, Natl. Cact. Succ. J. 32: 18 (1977).

## Referències

* 1 2 3 Jilemicky, Jakub. «Haworthia mucronata var. inconfluens» (en anglès). www.haworthia-gasteria.com. [Consulta: 28 juliol 2021].
* ↑ «Haworthia mucronata var. inconfluens» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-28. [Consulta: 28 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Haworthia mucronata» (en anglès). World of Succulents. Reial Jardí Botànic de Kew, 2020. [Consulta: 5 maig 2021].
* ↑ «Sinònims de Haworthia mucronata var. inconfluens» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-28. [Consulta: 23 juliol 2021].

## Enllaços externs

* Imatges de Haworthia mucronata var. inconfluens
# Haworthia reticulata var. attenuata

Haworthia reticulata var. attenuata és una varietat de Haworthia reticulata del gènere Haworthia de la subfamília de les asfodelòidies.

## Descripció

Haworthia reticulata var. attenuata és una petita suculenta que forma grups del grup reticulata. Es diferencia de la reticulata per tenir fulles més llargues i primes amb espines més robustes.

## Distribució

Aquesta varietat creix a la província sud-africana del Cap Occidental, concretament, creix al límit oriental de l'àrea de distribució reticulata, entre Bonnievale i Drew.

## Taxonomia

Haworthia reticulata var. attenuata va ser descrita per M.B.Bayer i publicat a Haworthia Revisited, 140, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
reticulata: epítet llatí que significa "en forma de xarxa", "reticulada".
var. attenuata: epítet llatí que significa "deficient", "atenuada", "minsa".

## Referències

* 1 2 Jilemicky, Jakub. «Haworthia reticulata var. attenuata» (en anglès). www.haworthia-gasteria.com. [Consulta: 26 juliol 2021].
* ↑ «Haworthia reticulata var. attenuata» (en anglès). World Checklist of Selected Plant Families (WCSP) Royal Botanic Gardens, Kew. Arxivat de l'original el 2021-07-26. [Consulta: 26 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets» (en anglès), 2019. [Consulta: 4 maig 2021].
* ↑ «Dictionary of Botanical Epithets» (en anglès), 2019. [Consulta: 26 juliol 2021].

## Enllaços externs

* Fotos de Haworthia reticulata var. attenuata